CELEX: 62020CA0102
Language: bg
Date: 2021-11-25 00:00:00
Title: Дело C-102/20: Решение на Съда (трети състав) от 25 ноември 2021 г. (преюдициално запитване от Bundesgerichtshof — Германия) — StWL Städtische Werke Lauf a.d. Pegnitz GmbH/eprimo GmbH (Преюдициално запитване — Директива 2002/58/ЕО — Обработка на лични данни и защита на правото на неприкосновеност на личния живот в сектора на електронните комуникации — Член 2, втора алинея, буква з) — Понятие „електронна поща“ — Член 13, параграф 1 — Понятие „използване на електронна поща за целите на директен маркетинг“ — Директива 2005/29/ЕО — Нелоялни търговски практики — Приложение I, точка 26 — Понятие „упорито и нежелано увещаване по електронна поща“ — Рекламни съобщения — Inbox advertising)

31.1.2022   
            
            
               BG
            
            
               Официален вестник на Европейския съюз
            
            
               C 51/7
            
         
      Решение на Съда (трети състав) от 25 ноември 2021 г. (преюдициално запитване от Bundesgerichtshof — Германия) — StWL Städtische Werke Lauf a.d. Pegnitz GmbH/eprimo GmbH
      (Дело C-102/20) (1)
      
      (Преюдициално запитване - Директива 2002/58/ЕО - Обработка на лични данни и защита на правото на неприкосновеност на личния живот в сектора на електронните комуникации - Член 2, втора алинея, буква з) - Понятие „електронна поща“ - Член 13, параграф 1 - Понятие „използване на електронна поща за целите на директен маркетинг“ - Директива 2005/29/ЕО - Нелоялни търговски практики - Приложение I, точка 26 - Понятие „упорито и нежелано увещаване по електронна поща“ - Рекламни съобщения - Inbox advertising)
      (2022/C 51/08)
      Език на производството: немски
      
         Запитваща юрисдикция
      
      Bundesgerichtshof
      
         Страни в главното производство
      
      
         Жалбоподател: StWL Städtische Werke Lauf a.d. Pegnitz GmbH
      
         Ответник: eprimo GmbH
      
         при участието на: Interactive Media CCSP GmbH
      
         Диспозитив
      
      
                  1)
               
               
                  Член 13, параграф 1 от Директива 2002/58/ЕО на Европейския парламент и на Съвета от 12 юли 2002 година относно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронни комуникации), изменена с Директива 2009/136/ЕО на Европейския парламент и на Съвета от 25 ноември 2009 г., трябва да се тълкува в смисъл, че представлява „използване […] на електронна поща за целите на директен маркетинг“ по смисъла на тази разпоредба показването във входящата пощенска кутия на потребителя на услуга за електронна поща на рекламни съобщения във форма, която наподобява формата на същинско електронно писмо, и на същото място като него, като в това отношение няма значение нито определянето на случаен принцип на получателите на тези съобщения, нито установяването на степента на интензивност на наложеното на потребителя бреме, тъй като това използване е разрешено само при условие че посоченият потребител е бил ясно и точно информиран за начина на разпространение на тази реклама, по-специално в списъка с получените лични електронни писма, и е изразил конкретно и при пълно познаване на фактите съгласието си да получава такива рекламни съобщения.
               
            
                  2)
               
               
                  Точка 26 от приложение I към Директива 2005/29/ЕО на Европейския парламент и на Съвета от 11 май 2005 година относно нелоялни търговски практики от страна на търговци към потребители на вътрешния пазар и изменение на Директива 84/450/ЕИО на Съвета, директиви 97/7/ЕО, 98/27/ЕО и 2002/65/ЕО на Европейския парламент и на Съвета, и Регламент (ЕО) № 2006/2004 на Европейския парламент и на Съвета (Директива за нелоялни търговски практики) трябва да се тълкува в смисъл, че действие, състоящо се в показването във входящата пощенска кутия на потребителя на услуга за електронна поща на рекламни съобщения във форма, която наподобява формата на същинско електронно писмо, и на същото място като него, попада в обхвата на понятието „упорито и нежелано увещаване“ на потребителите на услуги за електронна поща по смисъла на тази разпоредба, ако показването на тези рекламни съобщения, от една страна, е достатъчно често и редовно, за да може да се квалифицира като „упорито увещаване“, а от друга страна, може да се квалифицира като „нежелано увещаване“ при липсата на съгласие, дадено от потребителя преди показването.
               
            
         (1)  ОВ C 209, 22.6.2020 г.